黄氏园亭
看山兴不极，道逢缁衣叟。指点出空门，名园在其右。荆扉双塔县，竹径不设帚。林薄郁以荣，盘回广十亩。方塘蔽赤鳞，悠然自忘笱。华阁凌紫霄，云霞结户牖。路转千松辟，水从九曲走。憩息临高台，徘徊崇阴久。落叶方盈庭，寒英大如莠。兹境信佳丽，寰中更何有。故园日夜荒，荆桧曾未剖。清赏转凄其，初服惭自负。
主题：思乡
情感：哀伤、想家